stanford-oval/wikipedia huggingface dataset:
สตาร์ วอร์ส: เทลส์

| สตาร์ วอร์ส: เทลส์ |
| --- | --- |
โลโก้สำหรับ เทลส์ออฟเดอะไจได
เป็นที่รู้จักกันในชื่อ:   เทลส์ออฟเดอะเจได  เทลส์ออฟดิเอมไพร์ 
ประเภท:   หนังสือรวมเรื่อง  บันเทิงคดีแนววิทยาศาสตร์ 
สร้างโดย: เดฟ ฟิโลนี
เค้าโครงจาก: สตาร์ วอร์ส โดย จอร์จ ลูคัส
เสียงของ:   แอชลีย์ เอกสไตน์  โครีย์ เบอร์ทัน  ไดอานา ลี อีโนแซนโท  เมเรดิธ ซาเลนเจอร์ 
ผู้ประพันธ์เพลง:   เควิน ไคเนอร์  ฌอน ไคเนอร์ (ซีซัน 2)  เดียนา ไคเนอร์ (ซีซัน 2) 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 1
จำนวนตอน: 6
การผลิต
ผู้อำนวยการผลิต:   เดฟ ฟิโลนี  อะทีนา อีเวตต์ พอร์ทิลโอ  คาร์รี เบ็ค 
ผู้อำนวยการสร้าง:   อาเล็กซ์ สปอตวูด  จอช ไรมส์ 
ความยาวตอน: 13–17 นาที
บริษัทผู้ผลิต:   ลูคัสฟิล์ม  ลูคัสฟิล์มแอนิเมชัน 
ออกอากาศ
เครือข่าย: ดิสนีย์+
ออกอากาศ: 26 ตุลาคม ค.ศ. 2022 (2022-10-26) – ปัจจุบัน
การแสดงที่เกี่ยวข้อง
สตาร์ วอร์ส: เดอะ โคลน วอร์ส
สตาร์ วอร์ส: เทลส์ (อังกฤษ: Star Wars: Tales) เป็นแอนิเมชันชุดทางโทรทัศน์สัญชาติอเมริกันที่สร้างโดย เดฟ ฟิโลนี สำหรับบริการสตรีมมิงบนดิสนีย์+ แต่ละภาคประกอบด้วยเรื่องสั้นหกเรื่องที่จะสำรวจตัวละครต่าง ๆ จากแฟรนไชส์ สตาร์ วอร์ส โดยเรื่องแรก เทลส์ออฟเดอะเจได เป็นการสำรวจเจไดจากยุคไตรภาคก่อน ในขณะที่เรื่องที่สอง เทลส์ออฟดิเอมไพร์ จะสำรวจตัวละครที่เกี่ยวข้องกับจักรวรรดิกาแลกติก แอนิเมชันชุดนี้ผลิตโดยลูคัสฟิล์มแอนิเมชัน โดยมี ชาร์ส เมอร์เร เป็นหัวหน้าผู้เขียนบท และฟิโลนีเป็นผู้กำกับดูแล
ฟิโลนีเริ่มเขียน เทลส์ออฟเดอะเจได (อังกฤษ: Tales of the Jedi) หรือที่รู้จักในชื่อ สตาร์ วอร์ส: เทลส์ออฟเดอะเจได (อังกฤษ: Star Wars: Tales of the Jedi) ในขณะที่ทำงานในละครชุด สตาร์ วอร์ส เรื่อง เดอะแมนดาลอเรียน เขาเปิดเผยรายละเอียดอย่างเป็นทางการครั้งแรกเกี่ยวกับแอนิเมชันชุดนี้ในเดือนพฤษภาคมปี ค.ศ. 2022 แอนิเมชันชุดนี้เป็นไปตาม "เส้นทาง" สองเส้น เส้นหนึ่งมุ่งเน้นไปที่ตัวละครอาโซกา ทาโน (พากย์เสียงโดยแอชลีย์ เอกสไตน์) และอีกเส้นทางหนึ่งอยู่ที่ตัวละครเคานต์ดูกู (พากย์เสียงโดยโครีย์ เบอร์ทัน) เทลส์ออฟเดอะเจได ถูกปล่อยบนดิสนีย์+ เมื่อวันที่ 26 ตุลาคม ค.ศ. 2022 และได้รับเสียงวิพากษ์วิจารณ์ พร้อมคำชื่นชมในด้านแอนิเมชัน งานเขียน และดนตรีประกอบ
ซีซันที่สองนั้นได้รับการประกาศในเดือนเมษายน ปี ค.ศ. 2023 โดยได้รับการเปิดเผยในปีต่อมาว่าจะใช้ชื่อว่า เทลส์ออฟดิเอมไพร์ (อังกฤษ: Tales of the Empire) หรือที่รู้จักในชื่อ สตาร์ วอร์ส: เทลส์ออฟดิเอมไพร์ (อังกฤษ: Star Wars: Tales of the Empire) นอกจากนี้แอนิเมชันชุดยังถูกแบ่งออกเป็นสองส่วนเช่นเดียวกัน โดยส่วนหนึ่งติดตามมอร์แกน เอลส์เบ็ธ (พากย์เสียงโดยเดียนา ลี อิโนแซนโท) และอีกส่วนตามอดีตเจไดแบริส ออฟฟี (พากย์เสียงโดยเมเรดิธ ซาเลนเจอร์) เทลส์ออฟดิเอมไพร์ มีกำหนดฉายรอบปฐมทัศน์วันที่ 4 พฤษภาคม ค.ศ. 2024
เรื่องย่อ

เทลส์ออฟเดอะเจได เล่าเรื่องสั้นที่มีเจไดจากยุคไตรภาคภาคก่อนของ สตาร์ วอร์ส โดยตอนทั้งหมดหกตอนนั้น ถูกแบ่งออกเป็นสอง "เส้นทาง": เส้นทางแรกติดตามอาโซกา ทาโนผ่านจุดต่าง ๆ ในชีวิตของเธอ และอีกเส้นทางเป็นติดตามเคานต์ดูกูในช่วงก่อนที่เขาจะตกสู่ด้านมืดของพลัง ภาคที่สอง เทลส์ออฟดิเอมไพร์ ตั้งอยู่ในยุคต่าง ๆ ของเส้นเวลาของ สตาร์ วอร์ส โดยมีเส้นทางหนึ่งติดตามมอร์แกน เอลส์เบ็ธในวัยสาว และอีกเส้นทางหนึ่งติดตามอดีตเจไดแบริส ออฟฟี
การผลิต > การพัฒนา

ในขณะเดินทางไปทำงานในละครชุด สตาร์ วอร์ส เรื่อง เดอะแมนดาลอเรียน เดฟ ฟิโลนีเริ่มเขียนเรื่องสั้นเกี่ยวกับตัวละครเจไดต่าง ๆ จากยุคไตรภาคต้นของแฟรนไชส์ คาร์รี เบ็ค รองประธานอาวุโสฝ่ายพัฒนาและการผลิตของลูคัสฟิล์มถามว่าฟิโลนีต้องการเปลี่ยนสิ่งเหล่านี้เป็นแอนิเมชันชุดหรือไม่ ซึ่งเขาเปรียบเทียบว่าเธอ "หาเงิน" เพื่อนำแอนิเมชันชุดของเขาสตาร์ วอร์ส: เดอะ โคลน วอร์ส กลับมาฉายใหม่บนบริการสตรีมมิง ดิสนีย์+
ในเดือนธันวาคม ปี ค.ศ. 2021 โลโก้ของ เทลส์ออฟเดอะเจได ได้รวมอยู่ในของขวัญวันหยุดสำหรับพนักงานของลูคัสฟิล์ม ควบคู่ไปกับโลโก้สำหรับโปรเจ็คภาพยนตร์และภาพยนตร์โทรทัศน์ที่กำลังจะมีขึ้นที่สตูดิโอ นอกจากนี้ชื่อนี้ยังเป็นชื่อของหนังสือการ์ตูนชุดที่ไม่เกี่ยวข้องกันโดยดาร์กฮอสคอมิกส์ ในปี ค.ศ. 1990 โดยในเดือนพฤษภาคม ค.ศ. 2022 ลูคัสฟิล์มยืนยันโปรเจ็คนี้เมื่อประกาศกำหนดการสำหรับ Star Wars Celebration Anaheim ฟิโลนีพูดคุยถึงแอนิเมชันชุดรวบรวมเนื้อเรื่องหรือที่รู้จักในชื่อ สตาร์ วอร์ส: เทลส์ออฟเดอะเจได ในช่วงเวลาที่กำหนดให้โดยเฉพาะ โดยเผยให้เห็นว่าแอนิเมชันชุดนี้ประกอบด้วยเรื่องสั้น 6 เรื่อง ห้าเรื่องเขียนโดยฟิโลนีและอีกเรื่องโดยชาร์ลส์ เมอร์เรย์ นักเขียนเรื่อง เดอะ โคลน วอร์ส และเอลาน เมอร์เรย์ เรื่องสั้นแต่ละเรื่องมีความยาวประมาณ 15 นาที ฟิโลนียังรับหน้าที่ผู้สร้าง ผู้กำกับควบคุม และผู้อำนวยการสร้าง โดยมีอะทีนา อีเว็ตต์ พอร์ทิลโอและเบ็คเป็นผู้อำนวยการสร้างอีกด้วย
ในงาน Star Wars Celebration London ในเดือนเมษายนปี ค.ศ. 2023 ฟิโลนีประกาศว่าแอนิเมชันชุดนี้จะได้รับการสร้างซีซันที่สอง สิ่งนี้ถูกเปิดเผยว่ามีชื่อว่า อินควิซิเตอร์ หรือ สตาร์ วอร์ส: เทลส์ออฟดิเอมไพร์ ในปีต่อไป ลูคัสฟิล์มอธิบายว่ามันเป็นภาคที่สองของ "แฟรนไชส์ เทลส์ "
การผลิต > การเขียน

ฟิโลนีกล่าวว่าเรื่องสั้นดำเนินเรื่องช้ากว่าตอนของ เดอะ โคลน วอร์ส และเรียกตอนเหล่านี้ว่า "ชุดบทกวีที่มีโทนเสียง" โดยมีบทสนทนาน้อยกว่าและมีการเล่าเรื่องด้วยภาพมากกว่า สิ่งนี้ได้รับแรงบันดาลใจจากผลงานของฮายาโอะ มิยาซากิ เช่นเดียวกับที่ปรึกษาของฟิโลนี ผู้สร้าง สตาร์ วอร์ส์ จอร์จ ลูคัส โดยแต่ละภาคของแอนิเมชันชุดจะสำรวจ "สองเส้นทางและสองทางเลือก" สำหรับ เทลส์ออฟเดอะเจได เส้นทางหนึ่งติดตามตัวละครอาโซกา ทาโน และอีกเส้นทางหนึ่งมุ่งเน้นไปที่เคานต์ดูกู ตัวละครแต่ละตัวได้รับการสำรวจในสามยุคของชีวิตที่แตกต่างกัน เทลส์ออฟดิเอมไพร์ มุ่งเน้นไปที่ตัวละครมอร์แกน เอลส์เบ็ธ และแบริส ออฟฟี
แนวคิดแรกของฟิโลนีสำหรับแอนิเมชันชุดนี้คือการแสดงให้เห็นว่าโพลคูนนำอาโซกามาที่นิกายเจไดได้อย่างไร แต่เขาเปลี่ยนเรื่องนี้เป็นเรื่องราวเกี่ยวกับการเดินทางล่าสัตว์ครั้งแรกของอาโซกากับแม่ของเธอ เนื่องจากยังไม่มีเรื่องราวมากเท่าไหร่เกี่ยวกับ "แม่ที่เป็นแม่" ใน สตาร์ วอร์ส เขารู้สึกว่าสิ่งสำคัญคือ "การที่อาโซกามีประสบการณ์ครั้งแรกในการที่มีคนบอกเธอว่า 'อย่ากลัวเลย' ซึ่งก็คือแม่ของเธอนั่นเอง"  นอกเหนือจากตอนแรกซึ่งมีตอนจบที่ดีและนำเสนอ "เด็กน้อยอาโซกาที่น่ารัก" ฟิโลนีเตือนว่า "นี่ไม่ใช่แค่เรื่องสนุกและมีความสุขเท่านั้น บางครั้งมันก็มีเรื่องที่ยากลำบาก" เขารู้สึกเป็นพิเศษว่าชีวิตของดูกูนั้น "น่าหดหู่ใจ" และเล่าว่าแอนิเมชันชุดนี้บางตอนที่มืดมนกว่านั้นถูกเขียนขึ้นในช่วงการแพร่ระบาดของโควิด-19 แง่มุมหนึ่งของดูกูที่ฟิโลนีต้องการสำรวจคือความสัมพันธ์กับไควกอน จอนน์ผู้เป็นพาดาวันของเขา ซึ่งฟิโลนีอธิบายว่าเป็น "หนึ่งในเจไดที่ดีที่สุดและในบางแง่นั้น น่าสนใจที่สุด เนื่องจากปรัชญาของเขาซึ่งแตกต่างจากสภาเจได และเขาไปเรียนรู้เรื่องนั้นมาจากไหนถ้าไม่ใช่จากที่ปรึกษาของเขา เคานต์ดูกู?”
ตอนสุดท้ายของ เทลส์ออฟเดอะเจได ที่มีชื่อว่า "Resolve" เป็นการดัดแปลงเหตุการณ์ในนวนิยาย อาโซกา ปี ค.ศ. 2016 โดย อี. เค. จอห์นสตัน อย่างหลวม ๆ ฟิโลนีอธิบายว่าเขาใช้ "Resolve" บนโครงร่างเดียวกันกับที่เขาให้ลูคัสฟิล์มนำไปจัดพิมพ์นวนิยายเรื่องนี้ ซึ่งเป็นเหตุผลว่าทำไมผลงานทั้งสองจึงบอกเล่าเรื่องราวเดียวกัน แอชลีย์ เอกสไตน์ซึ่งเป็นนักแสดงที่ให้เสียงอาโซกากล่าวว่านวนิยายเรื่องนี้ไม่ได้ถูกนำมาพูดคุยกันในขณะที่ "Resolve" อยู่ในระหว่างการผลิต และเธอไม่เคยถามฟิโลนีว่าตอนนี้เกี่ยวข้องกับนวนิยายเรื่องใด เธอมองว่าตอนนี้เป็น "ส่วนขยายของนวนิยาย" และเป็นจุดเริ่มต้นของ "บทนั้น" ในชีวิตของอาโซกา
การผลิต > การคัดเลือกนักแสดง

จากการประกาศแอนิเมชันชุดนี้ในเดือนพฤษภาคม ค.ศ. 2022 เลียม นีสันได้รับการเปิดเผยว่าจะกลับมารับบทบาทเป็นไควกอน จินน์จากภาพยนตร์ สตาร์ วอร์ส ในขณะที่มิเชล ริชาร์ดสันผู้เป็นลูกชายของเขาจะพากย์เสียงตัวละครในเวอร์ชันที่เด็กกว่า แมตต์ แลนเทอร์กลับมารับบทเป็นอนาคิน สกายวอล์คเกอร์จาก เดอะ โคลน วอร์ส และจานินา กาวานคาร์รับบทเป็นพาฟ-ที แม่ของอาโซกา ทาโน ก่อนหน้านี้กาวานคาร์พากย์เสียงอีเดน เวอร์ซีโอ ในวิดีโอเกม สตาร์วอร์ส แบตเทิลฟรอนต์ 2 ในเดือนกรกฎาคม ปี ค.ศ. 2022 แอชลีย์ เอกสไตน์เปิดเผยว่าเธอจะกลับมารับบทอาโซกา ทาโนจาก เดอะ โคลน วอร์ส หนึ่งวันก่อนที่แอนิเมชันชุดนี้จะออกฉาย ไบรส์ ดาลลาส ฮาเวิร์ดเปิดเผยว่าเธอพากย์เสียงแยดเดิล;  ฟิโลนีติดต่อฮาเวิร์ดซึ่งเป็นแฟนของโปรเจ็คแอนิเมชันของ สตาร์ วอร์ส เพื่อพากย์เสียงตัวละครนี้หลังจากประสบการณ์การทำงานร่วมกันใน เดอะ แมนดาลอเรียน การกลับมารับบทเป็นตัวละคร สตาร์ วอร์ส ใน เทลส์ออฟเดอะเจได ได้แก่ โครีย์ เบอร์ทัน ในบท เคานต์ดูกู, ทีซ๊ คาร์สัน ในบท เมซ วินดู, เอียน แม็คเดียร์มิด ในบท ดาร์ธ ซีเดียส, เจมส์ อาร์โนลด์ เทเลอร์ ในบท โอบีวัน เคโนบี, ฟีล ลามาร์ ในบท เบล ออร์กานา, และ ดี แบรดลีย์ เบเกอร์ รับบทเป็น กัปตันเร็กซ์, เจสซี และ เหล่าทหารโคลน แคลนซี บราวน์ ให้เสียงเป็น อินควิซิเตอร์
เมื่อมีการเปิดเผยรายละเอียดของ เทลส์ออฟดิเอมไพร์ มีการเปิดเผยว่านักพากย์หลายคนที่กลับมารับบทบาทเดิมจากสื่อ สตาร์ วอร์ส ก่อนหน้านี้ได้แก่ เดียนา ลี อีโนแซนโท ในบท มอร์แกน เอลส์เบ็ธ, เมเรดิธ ซาเลนเจอร์ ในบท แบริส ออฟฟี, ไรอา คิลสเด็ท ในบท ภคินีที่ 4, วิง ที. เชา ในตำแหน่ง ผู้ว่าราชการ วิง, ลารส์ มิกเคลเซน รับบทเป็น จอมพลธรอว์น, เจสัน ไอแซ็กซ์ รับบทเป็น แกรนด์อินควิซิเตอร์ และ แมทธิว วูด รับบทเป็น นายพลกรีวัส นอกจากนี้ ยังมีการปรากฏตัวของตัวละคร ดาร์ธ เวเดอร์ มาร์ร็อค และอินควิซิเตอร์ที่ไม่มีชื่อ ซึ่งให้เสียงโดยบราวน์ จาก เทลส์ออฟเดอะเจได
การผลิต > แอนิเมชัน

แอนิเมชันชุดนี้ใช้รูปแบบแอนิเมชันเดียวกันกับ สตาร์ วอร์ส: เดอะ โคลน วอร์ส และ สตาร์ วอร์ส: ทีมโคตรโคลนมหากาฬ ชาร์ลส์ เมอร์เรย์, นาธาเนียล วิลลานูเอวา และซอล รูอิสกำกับเรื่องสั้นใน เทลส์ออฟเดอะเจได
การผลิต > ดนตรี

เควิน ไคเนอร์แต่งเพลงให้กับ เทลส์ออฟเดอะเจได หลังจากเคยแต่งเพลงให้กับ เดอะ โคลน วอร์ส, สตาร์ วอร์ส เรเบลส์ และ ทีมโคตรโคลนมหากาฬ เช่นเดียวกับแอนิเมชันชุดอื่น ๆ ของ สตาร์ วอร์ส นั้น ไคเนอร์ร่วมมือกับลูก ๆ ของเขา ฌอน และเดียนา เดวิด เกลน รัสเซลยังจัดแต่งเพลงเพิ่มเติมสำหรับแอนิเมชันชุดนี้ด้วย  ฌอน และเดียนา ไคเนอร์ได้รับเครดิตในฐานะผู้ประพันธ์เพลงร่วมกับเควิน ไคเนอร์ สำหรับ เทลส์ออฟดิเอมไพร์
ไคเนอร์เริ่มต้นด้วยตอนสั้นของอาโซกาสามตอน สำหรับอาโซกาที่ยังเยาว์วัยในหนังสั้นสองตอนแรก เควินต้องการย้อนกลับไปดูผลงานในช่วงแรก ๆ ของเขาสำหรับตัวละครในภาพยนตร์ สงครามโคลน และตอนแรกของ เดอะ โคลน วอร์ส เขาต้องกลับไปทบทวนการประพันธ์ดั้งเดิมเพราะเป็นเวลาเกือบ 16 ปีแล้วนับตั้งแต่เขาเริ่มทำงานกับตัวละครนี้ และให้ความสำคัญกับเครื่องเป่าลมไม้เป็นพิเศษ สำหรับเรื่องสั้นที่สามของอาโซกานั้น ฌอน และเดียนาได้ดัดแปลงธีมอาโซกาของไคเนอร์เป็นรูปแบบใหม่ เพื่อแสดงถึงสถานะใหม่ของเธอในฐานะโรนิง เนื่องจากฟิโลนีได้รับอิทธิพลจากผลงานของสตูดิโอจิบลิและภาพยนตร์ญี่ปุ่นอื่น ๆ พวกเขาจึงศึกษาดนตรีของภาพยนตร์ซามูไรในตอนที่พวกเข้าสร้างเพลงนี้ในรูปแบบใหม่ ต่อมาพวกเขาได้ขยายแนวคิดโรนิงนี้และอิทธิพลของญี่ปุ่นในเพลงของ อาโซกา ผู้แต่งไม่ได้พยายามที่จะนำอิทธิพลของญี่ปุ่นมาใช้ซ้ำสำหรับเพลงสั้นของดูกู แต่เควินรู้สึกว่าความรู้สึกอ่อนไหวเหล่านั้นบางส่วนถูกส่งต่อ เนื่องจากจอห์น วิลเลียมส์ซึ่งเป็นผู้แต่งเพลงประกอบภาพยนตร์ สตาร์ วอร์ส ไม่ได้สร้างธีมสำหรับดูกู ครอบครัวไคเนอร์จึงสร้างธีมใหม่ที่แสดงถึงการตกสู่ด้านมืดของพลัง เพลงจะค่อย ๆ มืดมืนขึ้นในตลอดสั้นทั้งสามตอน เมื่อ แยดเดิลติดตามดูกูในตอนสั้นตอนสุดท้ายของเขา พวกเขาได้นำเพลงสังเคราะห์บางส่วนที่พวกเขาใช้ในซีซันสุดท้ายของ เดอะ โคลน วอร์ส  พร้อมกับงานร้อง "แบบทดลอง" บางส่วนกลับมาใช้อีกครั้ง
วอร์ต ดิสนีย์ รีคอร์ดส์ปล่อยอัลบั้มเพลงประกอบ เทลส์ออฟเดอะเจได แบบดิจิทัลเมื่อวันที่ 26 ตุลาคม ค.ศ. 2022 พร้อมกับการฉายแอนิเมชันชุดนี้รอบปฐมทัศน์ทางดิสนีย์+ เพลงทั้งหมดประพันธ์โดยเควิน ไคเนอร์:
| ลำดับ | ชื่อเพลง | ยาว |
| --- | --- | --- |
| 1. | "Birth of Ahsoka" | 1:33 |
| 2. | "Ahsoka's Village" | 2:47 |
| 3. | "Sanctity of Life" | 2:45 |
| 4. | "Tiger" | 2:19 |
| 5. | "The Bond" | 2:33 |
| 6. | "Ahsoka Returns" | 2:59 |
| 7. | "A Real Test" | 3:28 |
| 8. | "Let's Go Again" | 2:19 |
| 9. | "Training Pays Off" | 1:36 |
| 10. | "Secret Mourner" | 2:10 |
| 11. | "No One Is Safe" | 4:13 |
| 12. | "The Inquisitor" | 3:45 |
| 13. | "Ahsoka Is Ready" | 1:13 |
| 14. | "Dooku Arrives" | 2:44 |
| 15. | "The Kidnappers" | 2:34 |
| 16. | "Soldiers Are Here" | 4:52 |
| 17. | "No More Suffering" | 2:24 |
| 18. | "Murder Case" | 2:25 |
| 19. | "Mystery in Raxus" | 2:09 |
| 20. | "Dooku Investigates" | 3:10 |
| 21. | "Dooku Contemplates" | 2:33 |
| 22. | "Qui-Gon and the Sith Lord" | 4:59 |
| 23. | "Flight Into Darkness" | 4:04 |
| 24. | "Dooku vs. Yaddle" | 3:16 |
| 25. | "Dooku's Fall" | 2:45 |
| ความยาวทั้งหมด: | ความยาวทั้งหมด: | 1:11:14 |
การตลาด

ฟิโลนีเปิดเผยรายละเอียดแรกเกี่ยวกับแอนิเมชันชุดนี้ที่งาน Star Wars Celebration ในเดือนพฤษภาคม ค.ศ. 2022 ซึ่งมีการแสดงตัวอย่างและฉายตอนแรกแบบเต็มเรื่อง
การออกฉาย

เทลส์ออฟเดอะเจได ฉายรอบปฐมทัศน์บนดิสนีย์+ เมื่อวันที่ 26 ตุลาคม ค.ศ. 2022 โดยมีทั้งหมดหกตอน เทลส์ออฟดิเอมไพร์ มีกำหนดฉายรอบปฐมทัศน์บน ดิสนีย์+ ในวันที่ 4 พฤษภาคม ค.ศ. 2024 พร้อมกันหกตอนเช่นเดียวกัน
การตอบรับ > การรับชมของผู้ชม

จากข้อมูลของแพร์รอต อนาไลติกส์ซึ่งพิจารณาการมีส่วนร่วมของผู้บริโภคในการวิจัยผู้บริโภค การสตรีม การดาวน์โหลด และบนโซเชียลมีเดีย เทลส์ออฟเดอะเจได เป็นรายการสตรีมมิงที่เป็นที่ต้องการมากที่สุดอันดับที่ 4 ในสหรัฐอเมริกาในช่วงสัปดาห์ของวันที่ 29 ตุลาคม ค.ศ. 2022 ถึง 4 พฤศจิกายน ค.ศ. 2022 ตาม ทีวีไทม์ของ วิป มีเดีย เทลส์ออฟเดอะเจได เป็นแอนิเมชันชุดดั้งเดิมที่มียอดสตรีมมากที่สุดอันดับที่ 9 ในทุกแพลตฟอร์มในสหรัฐอเมริกาในช่วงสัปดาห์สิ้นสุดวันที่ 30 ตุลาคม ค.ศ. 2022
การตอบรับ > การตอบรับของนักวิจารณ์

| ซีซัน | รอตเทนโทเมโทส์ | เมทาคริติก |
| --- | --- | --- |
| 1 | 100% (21 บทความ) | 78 (6 บทความ) |
| 2 | 87% (15 บทความ) | 75 (4 บทความ) |
เว็บไซต์รวบรวมบทวิจารณ์ รอตเทนโทเมโทส์ รายงานคะแนนความนิยม 100% โดยมีคะแนนเฉลี่ย 8.3/10 จาก 22 บทความสำหรับซีซันแรก ความเห็นร่วมกันของนักวิจารณ์บนเว็บไซต์ระบุว่า "ภายใต้การดูแลที่เชื่อถือได้ของเดฟ ฟิโลนีนั้น เทอลส์ ออฟ เดอะ เจได เป็นส่วนขยายที่น่าสนใจของตำนาน สตาร์ วอร์ส ที่จะสร้างความพึงพอใจให้กับแฟน ๆ ระดับพาดาวันและนักเขียนสารานุกรมดั่งผู้มีพลัง" เมทาคริติกซึ่งใช้ค่าเฉลี่ยที่ถ่วงน้ำหนักให้คะแนนแอนิเมชันชุดนี้ 78 จาก 100 จากนักวิจารณ์ 6 คน ซึ่งระบุว่า "บทวิจารณ์โดยทั่วไปดี"
ไบรอันจาก /Film ยืนยันว่า "ตอนเหล่านี้เต็มไปด้วยความน่าสมเพชและความเชื่อมโยงที่น่าสนใจกับตำนาน สตาร์ วอร์ส ในวงกว้าง งานคุณภาพจากมือเขียนบท จากลูคัสฟิล์มแอนิเมชัน และดนตรีของเควิน ไคเนอร์ ไม่เคยดีไปกว่านี้แล้ว ความหวังของผมคือ ตอนสั้น ๆ เหล่านี้จะได้รับความนิยมมากพอที่จะทำให้เจไดกลายเป็นที่สนใจของเรื่องราวต่าง ๆ มากขึ้น” เควิน ฟ็อกซ์ จูเนียร์ จาก เพสท์ ให้คะแนนแอนิเมชันชุดนี้ 8.2 จาก 10 โดยระบุว่า "ผลลัพธ์โดยรวมซึ่งดูแลโดยเดฟ ฟิโลนีนั้นน่าประหลาดใจและแข็งแกร่ง เทลส์ออฟเดอะเจได ประสบความสำเร็จด้วยการแสดงอย่างตรงไปไปมาว่าต้องการให้เห็นอะไร จากนั้นจึงจบเพื่อให้แน่ใจว่าผู้ชมจะพร้อมดูตอนต่อ ๆ ไป ไม่ว่าจะเป็นซีซันที่ออกฉายเพียงครั้งเดียวหรือเป็นการเริ่มต้นของสิ่งที่ยิ่งใหญ่กว่าก็ตาม แฟน ๆ สตาร์ วอร์ส ก็ควรค่าแก่เวลาที่จะลองดู”
เจมี โลเวทท์ จาก ComicBook.com ให้คะแนนแอนิเมชันชุดนี้ 4 เต็ม 5 โดยกล่าวว่า "เทลส์ออฟเดอะเจได ทั้งหกตอนนี้สวยงาม ดำเนินเรื่องเรื่องดี และจัดเรียงชั้นอย่างหลอกลวงเพื่อความกะทัดรัด ในขณะเดียวกันก็อัดแน่นไปด้วยเรื่องน่าประหลาดใจและช่วงเวลาที่ทำให้ต้องอ้าปากค้างไปตลอดทาง ลูคัสฟิล์มแอนิเมชันสามารถบีบเวทย์มนตร์ของ สตาร์ วอร์ส จำนวนมากลงในเรื่องสั้นเหล่านี้ได้และผู้ชมก็จะผิดหวังที่มีไม่ตอนให้ชมมากไปกว่านี้"  อาเล็กซ์ สเตดแมนจาก ไอจีเอ็น ให้คะแนนแอนิเมชันชุดนี้ 8 เต็ม 10 โดยเขียนว่า "เทลส์ออฟเดอะเจได เป็นการนำเสนอที่เข้มข้นและงานเขียนที่รัดกุมสำหรับตัวละครสำคัญสองตัวในตำนาน สตาร์ วอร์ส: เคานต์ดูกู และอาโซกา ทาโน โดยเฉพาะอย่างยิ่ง ดูกู ได้รับเนื้อจำนวนมากที่เพิ่มเข้าไปในโครงกระดูกของตัวละครของเขา ในขณะที่ตอนอื่น ๆ นำเสนออาโซกา ณ จุดต่าง ๆ ในชีวิตของเธอได้อย่างน่ายินดี บางครั้งก็สร้างอารมณ์และมีระเบียบแผนในขณะที่ยังคงจัดการสานแอนิเมชันที่สวยงามลงไป มันอาจไม่เป็นเนื้อหาที่สำคัญของ สตาร์ วอร์ส  แต่ก็มีวิธีอื่นที่แย่กว่าในการกลับมาเยี่ยมตัวละครเหล่านี้ ก่อนที่อาโซกาจะมีแอนิเมชันชุดเป็นของเธอเอง"
เทลส์ออฟดิเอมไพร์ ได้รับคะแนนความนิยม 87% บนรอตเทนโทเมโทส์ ยึดจาก 15 บทความ ด้วยคะแนนเฉลี่ยที่ 7.9/10 บนเมทาคริติก เทลส์ออฟดิเอมไพร์ ได้รับคะแนน 75 เต็ม 100 ยึดจากสี่บทความ โดยระบุว่า "บทวิจารณ์โดยทั่วไปดี"
การตอบรับ > รางวัล

เทลส์ออฟเดอะเจได ได้รับการเสนอชื่อเข้าชิงรางวัลความสำเร็จดีเด่นด้านการตัดต่อเสียง - แอนิเมชันออกอากาศ ในงานโกลเดนรีลส์อวาร์ดส์ ประจำปี ค.ศ.  2023  นอกจากนี้ยังได้รับการเสนอชื่อเข้าชิงรายการรูปแบบสั้นดีเด่นในงานโปรดิวเซอรส์ กิลด์ ออฟ อเมริกา อวาร์ดส์ ปี ค.ศ. 2023
แหล่งข้อมูลอื่น

| --- | --- |
 สตาร์ วอร์ส: เทลส์ออฟเดอะเจได ที่อินเทอร์เน็ตมูวีเดตาเบส  สตาร์ วอร์ส: เทลส์ออฟเดอะเจได บนดิสนีย์+  สตาร์ วอร์ส: เทลส์ออฟเดอะเจได ใน วูกีพีเดีย วิกิของ สตาร์ วอร์ส:  สตาร์ วอร์ส: เทลส์ออฟดิเอมไพร์ at อินเทอร์เน็ตมูวีเดตาเบส  สตาร์ วอร์ส: เทลส์ออฟดิเอมไพร์ บนดิสนีย์+  สตาร์ วอร์ส: เทลส์ออฟดิเอมไพร์ ใน วูกีพีเดีย วิกิของ สตาร์ วอร์ส  
| ด ค กเดฟ ฟิโลนี |
| --- | --- |
ภาพยนตร์ที่กำกับ:  สตาร์ วอร์ส: สงครามโคลน (ค.ศ. 2008) 
ละครโทรทัศน์ที่พัฒนา:  สตาร์ วอร์ส: เดอะ โคลน วอร์ส (ค.ศ. 2008–2014, 2020)  สตาร์ วอร์ส เรเบลส์ (ค.ศ. 2014–2018)  สตาร์ วอร์ส ฟอซส์ออฟเดสตินี  (ค.ศ. 2017–2018)  สตาร์ วอร์ส รีซิสเทนซ์ (ค.ศ. 2018–2020)  สตาร์ วอร์ส: ทีมโคตรโคลนมหากาฬ (ค.ศ. 2021–ปัจจุบัน)  สตาร์ วอร์ส: เทลส์ (ค.ศ. 2022–ปัจจุบัน)  อาโซกา (ค.ศ. 2023–ปัจจุบัน) 
ตอนในละครโทรทัศน์ที่กำกับ/เขียนบท:  "R2 Come Home and Lethal Trackdown"  "Twin Suns"  "Chapter 1: The Mandalorian"  "Chapter 5: The Gunslinger"  "Chapter 13: The Jedi"  "Chapter 20: The Foundling"
ตัวกินมดซิลกี

| ตัวกินมดซิลกี |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับใหญ่:: Xenarthra
อันดับ:: Pilosa
อันดับย่อย:: Vermilingua
วงศ์:: Cyclopedidae
สกุล:: Cyclopes Gray, 1821
สปีชีส์:: C.  didactylus
ชื่อทวินาม
Cyclopes didactylus (Linnaeus, 1758) 

ชนิดย่อย
 ชนิดย่อย Cyclopes didactylus catellus Thomas, 1928  Cyclopes didactylus didactylus (Linnaeus, 1758)  Cyclopes didactylus dorsalis (Gray, 1865)  Cyclopes didactylus eva Thomas, 1902  Cyclopes didactylus ida Thomas, 1900  Cyclopes didactylus melini Lönnberg, 1928  Cyclopes didactylus mexicanus Hollister, 1914 

แผนที่แสดงการกระจายพันธุ์
ชื่อพ้อง
 Myrmecophaga didactyla Linnaeus, 1758
ตัวกินมดซิลกี้ หรือ ตัวกินมดขนนุ่ม หรือ ตัวกินมดแคระ (อังกฤษ: Silky anteater,  Pygmy anteater; ชื่อวิทยาศาสตร์: Cyclopes didactylus) เป็นตัวกินมดชนิดหนึ่ง จัดเป็นเพียงชนิดเดียวเท่่านั้นที่อยู่ในสกุล Cyclopes และเป็นเพียงชนิดเดียวเท่านั้นที่อยู่ในวงศ์ Cyclopedidae ที่ยังคงดำรงเผ่าพันธุ์มาจนถึงปัจจุบัน เพราะอีกสกุลหนึ่ง คือ Palaeomyrmidon นั้นได้สูญพันธุ์ไปแล้วตั้งแต่ยุคไมโอซีนที่อาร์เจนตินา
ตัวกินมดซิลกี้ เป็นตัวกินมดที่มีขนาดเล็กที่สุดในโลก มีความยาวตั้งแต่ปลายปากจรดปลายหาง 35-40 เซนติเมตรเท่านั้น พบกระจายพันธุ์ในป่าของอเมริกากลาง จนถึงตอนเหนือของอเมริกาใต้ในหลายประเทศ แบ่งออกได้เป็น 7 ชนิดย่อย (ดูในตาราง) พบได้ในหลายประเภทของป่า ตั้งแต่ป่าชายเลนในที่ราบต่ำ จนถึงที่ราบสูงที่มีความสูงจากระดับน้ำทะเล 1,500 เมตร (4,900 ฟุต)
ตัวกินมดซิลกี้ มีขนที่อ่อนนุ่มตลอดทั้งตัวสีเทาจนถึงสีเหลือง และมีสีที่หลากหลายออกไปตามแต่ละชนิดย่อย ตามีขนาดเล็กสีดำ มีกรงเล็บหน้าที่แหลมคมใช้สำหรับปีนป่ายต้นไม้ เนื่องจากเป็นตัวกินมดที่อาศัยและหากินบนต้นไม้เป็นหลัก โดยมักจะหากินบนปลา่ยยอดไม้สูง อาหารที่กินจะเป็น มด เป็นอาหารหลัก เป็นสัตว์ที่หากินในเวลากลางคืน ขณะที่เวลากลางวันจะนอนหลับด้วยการขดตัวเป็นวงกลมเหมือนลูกบอลบนต้นไม้
ขณะขดตัวหลับเป็นวงกลมบนต้นไม้
ตัวกินมดซิลกี้ สามารถใช้ปลายหางในการเกาะเกี่ยวต้นไม้เพื่อทรงตัวได้เป็นอย่างดี จึงสามารถป่ายปีนต้นไม้หรือกิ่งไม้ได้เป็นอย่างดี แม้กระทั้งตีลังกาห้อยหัวลงมา และสามารถที่จะยืนด้วยสองขาหลัง ชูขาหน้าและกรงเล็บได้ด้วยเพื่้อเป็นการป้องกันตัว
แหล่งข้อมูลอื่น

ข้อมูลที่เกี่ยวข้องกับ Cyclopes didactylus ที่วิกิสปีชีส์
ตัวคูณตัวเลข IUPAC

| ตัวเลข | ตัวคูณ | ตัวเลข | ตัวคูณ |
| --- | --- | --- | --- |
| 1 | โมโน- (mono-) | 32 | โดเทรียคอนตะ- (dotriaconta-) |
| 2 | ได-(di-) | 40 | เตตระคอนตะ- (tetraconta-) |
| 3 | ไตร- (tri-) | 50 | เพนตะคอนตะ- (pentaconta-) |
| 4 | เตตระ- (tetra-) | 60 | เฮกซะคอนตะ- (hexaconta-) |
| 5 | เพนตะ- (penta-) | 70 | เฮปตะคอนตะ-(heptaconta-) |
| 6 | เฮกซะ- (hexa-) | 80 | ออกตะคอนตะ- (octaconta-) |
| 7 | เฮปตะ- (hepta-) | 90 | โนนะคอนตะ- (nonaconta-) |
| 8 | ออกตะ- (octa-) | 100 | เฮกตะ- (hecta-) |
| 9 | โนนะ- (nona-) | 200 | ดิกตะ- (dicta-) |
| 10 | เดคะ- (deca-) | 300 | ทริกตะ- (tricta-) |
| 11 | อุนเดคะ- (undeca-) | 400 | เททรักตะ- (tetracta-) |
| 12 | โดเดคะ- (dodeca-) | 500 | เพนทักตะ- (pentacta-) |
| 13 | ไตรเดคะ- (trideca-) | 600 | เฮกซักตะ (hexacta-) |
| 14 | เตตระเดคะ- (tetradeca-) | 700 | เฮปทักตะ (heptacta-) |
| 15 | เพนตะเดคะ- (pentadeca-) | 800 | ออกทะคะตะ- (octacata-) |
| 16 | เฮกซะเดคะ- (hexadeca-) | 900 | โนนักตะ- (nonacta-) |
| 17 | เฮปตะเดคะ- (heptadeca-) | 1000 | คิเลีย- (kilia-) |
| 18 | ออกตะเดคะ- (octadeca-) | 2000 | ดิเลีย- (dilia-) |
| 19 | โนนะเดคะ- (nonadeca-) | 3000 | ทริเลีย- (trilia-) |
| 20 | ไอโคซะ- (icosa-) | 4000 | เตตระเลีย- (tetralia-) |
| 21 | เฮนิโคซะ- (henicosa-) | 5000 | เพนตะเลีย- (pentalia-) |
| 22 | โดโคซะ- (docosa-) | 6000 | เฮกซะเลีย(hexalia-) |
| 23 | ไตรโคซะ- (tricosa-) | 7000 | เฮปตะเลีย- (heptalia-) |
| 30 | ไตรคอนตะ- (triconta-) | 8000 | ออกตะเลีย- (octalia-) |
| 31 | เฮนทริคอนตะ- (hentriconta-) | 9000 | โนนะเลีย- (nonalia-) |
ตัวคูณของ IUPAC (อังกฤษ: IUPAC numerical multiplier) เป็นส่วนหนึ่งของระบบการเรียกชื่อสารเคมีของ IUPAC ซึ่งทำหน้าที่บอกให้เราทราบถึงจำนวนของอะตอมหรือหมู่ฟังก์ชันที่ต่ออยู่กับจุดใดจุดหนึ่งในโมเลกุล โดยที่ตัวคูณได้ดัดแปลงจากจำนวนนับทั้งในภาษาละตินและภาษากรีก
วิธีการใช้ตัวคูณ

ปกติแล้ว ตัวคูณที่ให้ไว้นี้จะใช้สำหรับเป็นคำอุปสรรค ในการระบุจำนวนอะตอมหรือหมู่ฟังก์ชันในสารเคมีได้เลย แต่
ว่าถ้าต้องการตัวเลขที่ไม่มีตัวคูณในตาราง เราต้องประกอบขึ้นเอง โดยการเรียกตัวคูณของหลักหน่วย ต่อด้วยหลักสิบ
หลักร้อย หลักพัน... ไปเรื่อย ๆ โดยคำนึงถึงค่าของตัวเลขตัวนั้น ๆ ขณะอยู่ประจำหลักของตัวเอง ดังตัวอย่าง
กรณีที่เลขที่เราต้องการมี 1 หรือ 11 ต่อท้าย เราจะเรียกเลขหนึ่งว่า เฮน- (hen-) และเรียกเลขสิบเอ็ดว่า อุนเดคะ- (undeca-) ดังตัวอย่าง
ตัวชี้ฟังก์ชัน

ในการเขียนโปรแกรมคอมพิวเตอร์ ตัวชี้ฟังก์ชัน (อังกฤษ: function pointer) เป็นโครงสร้างชนิดหนึ่งที่ชี้ไปยังอีกฟังก์ชันหนึ่ง ซึ่งรองรับโดยภาษาโปรแกรมรุ่นที่สามหลายภาษา เช่น พีแอล/วัน ภาษาโคบอล ภาษาฟอร์แทรน และภาษาเขียนโปรแกรมเชิงวัตถุ เช่น ภาษาซีพลัสพลัส ภาษาดี เป็นต้น ตัวชี้ฟังก์ชันสามารถใช้เรียกฟังก์ชันและส่งค่าพารามิเตอร์ ในภาษาต่าง ๆ ได้ ตัวชี้ฟังก์ชันจะลดความซับซ้อนของโค้ดด้วยการใช้วิธีง่าย ๆ ในการเลือกและดำเนินการฟังก์ชัน โดยสามารถชี้ไปยังฟังก์ชันที่มีลักษณะเฉพาะเท่านั้น ดังนั้นฟังก์ชันทั้งหมดที่ใช้ตัวชี้เดียวกันจะต้องมีพารามิเตอร์และชนิดของค่าที่ส่งกลับชนิดเดียวกัน
แหล่งข้อมูลอื่น

Function Pointer Tutorials เก็บถาวร 2018-06-30 ที่ เวย์แบ็กแมชชีน, a guide to C/C++ function pointers, callbacks, and function objects (functors)
Pointer Tutorials เก็บถาวร 2009-04-05 ที่ เวย์แบ็กแมชชีน, C++ documentation and tutorials
ตังกุยหุย

พระสนมตังกุยหุย (อังกฤษ: Consort Dong; จีน: 董貴人) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก โดยเป็นพระสนมในพระเจ้าเหี้ยนเต้
ประวัติ

พระสนมตังกุยหุยเป็นลูกสาวของตังสินดำรงตำแหน่งเป็นนายพลทหารม้าในพระเจ้าเหี้ยนเต้ หลังจากเคงต๋องคนใช้ใกล้ชิดโกรธที่ถูกตังสินโบยก็นำความไปบอกโจโฉ  โจโฉจึงจับเอาตัวตังสินกับเพื่อนอีกสี่คน รวมทั้งบุตรภรรยา และสมัครพรรคพวกประมาณเจ็ดร้อยคนไปประหารชีวิตทั้งหมด เมื่อทราบว่าพระเจ้าเหี้ยนเต้ได้เป็นผู้ออกรับสั่งเอง จึงเหน็บกระบี่เข้าไปในวัง พบพระเจ้าเหี้ยนเต้กำลังปรึกษาอยู่กับฮกเฮา ก็ไม่ถวายบังคม โดยถามว่าตังสินคิดร้ายต่อโจโฉ พระเจ้าเหี้ยนเต้แกล้งรับสั่งวกวน แต่โจโฉไม่ฟังคาดคั้นว่า "พระองค์เขียนพระอักษรด้วยโลหิตให้ตังสินไปนั้น ลืมไปเสียแล้วหรือ" พระเจ้าเหี้ยนเต้จึงต้องนิ่งเงียบไป โจโฉจึงสั่งให้ตำรวจวังจับตัวนางตังกุยหุย สนมเอกที่เป็นน้องสาวของตังสินเอาไปฆ่าเสีย พระเจ้าเหี้ยนเต้ก็ขอร้องให้ไว้ชีวิตแก่ พระสนมตังกุยหุย เพราะมีครรภ์อยู่ได้ห้าเดือนแล้ว แต่โจโฉไม่ฟังโดยอ้างว่า สมเด็จพระจักรพรรดินั้นรับสั่งตังสินทำร้ายโจโฉ หากพระสนมตังกุยหุยยังมีชีวิตอยู่ภายหน้าก็จะมีอันตรายแก่โจโฉแม้จักรพรรดินีจะช่วยทูลขอชีวิต ก็ไม่เป็นผล โดยโจโฉอ้างว่า หากนางบุตรแล้วจะพยาบาททำร้ายแก่โจโฉ  พระสนมตังกุยหุยจึงขอความกรุณาเป็นครั้งสุดท้ายว่า หากโจโฉไม่ไว้ชีวิตแล้ว อย่าฆ่าด้วยอาวุธให้นำแพรขาวมารัดคอให้สิ้นชีพตามปกติ แล้วพระเจ้าเหี้ยนเต้กับพระอัครมหเสรและสนมเอก ก็กอดกันร้องไห้ร่ำไรด้วยความอาลัยอาวรณ์ โจโฉจึงตวาดเอาว่า "คบคิดกันจะทำร้ายเขา ครั้นเขาจับได้สิมาร้องไห้รักกันเล่า"แล้วก็เร่งให้ทหารของตัวเอาตัวสนมตังกุยหุยออกไปนอกวัง และรัดคอด้วยผ้าแพรขาวจนสิ้นใจตาย พระสนมตังกุยหุยจึงต้องสิ้นชีวิตลงพร้อมกับลูกในครรภ์